Document ID: /fineweb-2-swissfilter-quality_10-filterrobots/filtered/01384.jsonl.gz/4

Anda Géza 1921-ben, Budapesten született. Szülei mindketten aktívan muzsikáltak, így történt, hogy Géza már korán zongorázni tanult és 13 éves korában a Liszt Ferenc Akadémia hallgatója lett. Az Akadémián Kodály Zoltánnál zeneszerzést tanult és 1941-ben koncertmesteri diplomát szerzett. Mentora, Kodály Zoltán külföldi ösztöndíjhoz juttatta, hogy megóvja a leendő zongoristát a katonaság fenyegető rémétől. Svájci karrierje eleinte döcögősen indult, nemzetközi pályafutása csak az 1950-es években vette kezdetét. Anda Géza azok közé a zongoristák közé tartozik, akik a háborút követően a hangversenytermekben törtek utat Bartók Béla műveinek.
Anda 1955-ben svájci állampolgár lett és Emil Bührle gyáriparos és műgyűjtő leányát, Hortense Bührle-t vette feleségül.
1975-ben Anda Gézánál nyelőcsőrákot állapítottak meg. 1 évvel később hirtelen, vérömlésben hunyt el. Férje emlékére Hortense Anda-Bührle létrehozta a 3 évente megrendezésre kerülő Concours Anda Géza rendezvényt, amely a jelenkor egyik legigényesebb és legnagyobb tekintélyű zongoraversenyévé nőtte ki magát.